# **PITANJE**: Vezano uz Javni poziv za sufinanciranje programa i projekata u području branitelja i stradalnika, demokratske političke kulture, duhovnosti, hobističke djelatnosti, ljudskih prava, međunarodne suradnje, zaštite okoliša i prirode, te civilne zaštite u 2024. godini, zanima me sljedeće: Pod točkom 9. Obrasca za prijavu treba odabrati želi li se pokroviteljstvo Županije ili ne. Zanima me što pokroviteljstvo Županije podrazumijeva? Može li se dobiti financiranje projekta/programa bez da se traži pokroviteljstvo Županije?

**ODGOVOR**: Financiranje programa/projekata može se dobiti i bez da se traži pokroviteljstvo Županije. Prihvaćanjem pokroviteljstva Primorsko-goranska županija ističe da određeni program/projekt sadržajem, ciljevima, brojem sudionika i važnošću pridonosi razvoju i promicanju Primorsko-goranske županije.

Prihvaćanjem pokroviteljstva Primorsko-goranska županija ne preuzima financijske obveze vezane uz troškove organizacije programa/projekta.

# **PITANJE**: Dali su jedinice lokalne samouprave prihvatljivi prijavitelji na natječaj: Javni poziv za dodjelu sredstava putem pokroviteljstva, financiranja manifestacija i drugih događanja koja se provode od 1.1. – 30.6.2024.godine i od općeg su značaja za Primorsko – goransku županiju?

**ODGOVOR**: Jedinice lokalne samouprave nisu prihvatljivi prijavitelji, sukladno točki II. Uputa za prijavitelje, s obzirom da ne ispunjavaju uvjete prihvatljivih prijavitelja (Prihvatljivi prijavitelji moraju biti upisani u Registar udruga odnosno u drugi odgovarajući registar i u Registar neprofitnih organizacija).